hotchpotch/miracl-hf-unified huggingface dataset:
ফন ডার ডেকেনের ধনেশ
ফন ডার ডেকেনের ধনেশ ("Tockus deckeni") হল ধনেশ প্রজাতির একধরনের পাখি। এদেরকে প্রধানত পাওয়া যায় পূর্ব আফ্রিকা অঞ্চলে। প্রধানত গ্রেট রিফট ভ্যালি থেকে ইথিওপিয়া হয়ে দক্ষিণ তানজানিয়া পর্যন্ত এদের বিস্তার। এদের প্রধানত দেখতে পাওয়া যায় কাঁটা গাছওয়ালা জায়গাতে। এদেরকে মাঝে মাঝে জ্যাকসনের ধনেশদের উপজাতি বলেই ধরা হয়। এর নাম এরম হওয়ার কারণ হল জার্মান অনুসন্ধানকারী কার্ল ক্লাউস ফন ডার ডেকেনের নাম অনুযায়ী (১৮৩৩-১৮৬৫)।
এদের আকার ছোটো হয় এবং প্রধানত এদের শরীরের নীচের দিকের এবং মাথার রঙ হয় সাদা রঙের এবং পিঠের দিকের রঙ হয় কালো রঙের। এদের লেজ খুব লম্বা হয় এবং বাঁকানো একটা ঠোঁট থাকে কিন্তু ঠোঁটের ওপরে কোনো শিরস্ত্রাণ থাকে না। এরা অনেকটা লাল-ঠুটি ধনেশদের মতোই দেখতে ঠোঁটের রঙটা বাদে। এবং এদের ডানাও ওপরে কোনো ছিট ছিট দাগ থাকে না অন্যান্য লাল-ঠুটি ধনেশদের মতো।
এই প্রজাতির মধ্যে যৌন দ্বিরুপতা দেখতে পাওয়া যায়। মহিলা ধনেশদের ঠোঁটের রঙ হয় কালো কিন্তু পুরুষদের ক্ষেত্রে তা হয় লাল রঙের এবং এদের ঠোঁটের ডগার রঙ হয় ক্রীম রঙের।
প্রজনন কালে মেয়ে পাখিরা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।
বাসার ভিতরে মেয়ে পাখিরা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
তারা বাসার মধ্যে ঢূকে বাসা তৈরি করবার পরে ৩ থেকে ৫ ইঞ্চি ফাঁকা রাখে খাদ্য আদান প্রদানের জন্য এবং যখন ডিম ফুটে বাচ্চা হয়ে যায় তখন সম্পুর্ণ ভাবে তারা বাসাটিকে বন্ধ করে দেয়।
এরা সর্বগ্রাসী হয়। প্রধানত পোকামাকড়, ফল, বীজ ইত্যাদি খেয়ে বেচে থাকে। এরা প্রধানত মাটিতেই খাদ্য গ্রহণ করে। ঝিঝি পোকা, কেঁচো ইত্যাদিও এদের পছন্দের খাবারের মধ্যে পড়ে। ছোটো তীক্ষ্ণদন্ত প্রাণীদেরও এরা সপ্তাহে ২-৩ দিন খেয়ে থাকে।
ব্র্যাডফিল্ডের ধনেশ
ব্র্যাডফিল্ডের ধনেশ ("Tockus bradfieldi") হল আফ্রিকা মহাদেশের ধনেশ প্রজাতির পাখি। এরা মাঝারি আকারের পাখি হয়, লম্বায় ৫০ থেকে ৫৭ সেমি, পেটের রঙ হয় সাদা, পাখনা ও পিঠের রঙ হয় কালো। এদের লম্বা লেজের ডগার রঙ হয় সাদা।
মহিলা ধনেশরা পুরুষদের থেকে আকারে ছোটো হয় এবং এদের নীলকান্তমণি মুখের ত্বকের সাহায্যে আলাদা করা যায়। এদের চোখ হয় হলুদ রঙের এবং ঠোঁট হয় লাল রঙের। এদের ঠোঁটের আকার হয় বড় এবং এদের ঠোঁটের ওপরে কোনো শিরস্ত্রাণ থাকে না।
এদেরকে প্রধানত দেখতে পাওয়া যায় উত্তর নামিবিয়া, উত্তর বতসোয়ানা, দক্ষিণ অ্যাঙ্গোলা এবং পুর্ব জিম্বাবুয়ে প্রভৃতি দেশে। এরা প্রধানত ফল, মূল, পোকামাকড়, সরীসৃপ ইত্যাদি খেয়ে বেঁচে থাকে।
এই প্রজাতির নামকরণ হয় দক্ষিণ আফ্রিকার প্রকৃতিবিজ্ঞানী আর. ডি. ব্র্যাডফিল্ডের নামে (১৮৮২-১৯৪৯)।
আফ্রিকান পাকড়াধনেশ
আফ্রিকান পাকড়াধনেশ, ("Tockus fasciatus"), হল একপ্রকারের ধনেশ প্রজাতির পাখি।
আফ্রিকান পাকড়াধনেশ প্রধানত বসবাস করে আফ্রিকা থেকে গাম্বিয়া এবং পশ্চিমী উগান্ডা এবং উত্তুরে অ্যাঙ্গোলা। এরা প্রধানত বনে জঙ্গলে থাকতে ভালোবাসে। প্রজনন কালে মহিলারা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মূত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।
এটা হল বড় আকারের পাখি, লম্বায় ৫৪ সেমি। এদের পাখনা দেখতে কালো রঙের হয়, এদের পেট হয় সাদা রঙের এবং লম্বা লেজের ডগার রঙ হয় সাদা রঙের। এদের কালো ও হলুদ রঙের ঠোঁট থাকে এবং তা বাঁকানো হয় এবং ঠোঁটের ওপরে মাঝারি আকারের শিরস্ত্রাণ থাকে।
মহিলা ও পুরুষদের দেখতে একইরকম হয় কিন্তু মহিলাদের শিরস্ত্রাণের আকার হয় ছোটো। অপ্রাপ্তবয়স্কদের গায়ের রঙ হয় ফ্যাকাশে, অপেক্ষাকৃত ছোটো ঠোঁট থাকে এবং কোন শিরস্ত্রাণ থাকে না। এদের উড়ান ঢেউ খেলানো হয়।
আফ্রিকান পাকড়াধনেশরা সাদারণত সর্বগ্রাসী হয় এবং এরা প্রধানত পোকামাকড় এবং ফল-মূল খেয়ে বেঁচে থাকে। এরা প্রধানত গাছেই খাদ্য গ্রহণ করে এবং এরা তেল পামের প্রতি আকৃষ্ট হয়।
যখন বাচ্চারা বড়ো হয়ে যায় তখন বাসা ভেঙ্গে তারা বেরিয়ে আসে এবং তখন উভয় মিলেই তাদের বাচ্চাদের খাওয়ায়।
প্রাণ-আরএফএল গ্রুপ
প্রাণ-আরএফএল গ্রুপ বাংলাদেশের একটি বৃহৎ খাদ্য সামগ্রী উৎপাদনকারী প্রতিষ্ঠান। রংপুরে ১৯৮১ সালে রংপুর ফাউন্ড্রি লিমিটেডের (আরএফএল) পথচলা শুরু। এই গ্রুপটি প্রতিষ্ঠা করেন আমজাদ খান চৌধুরী।
ক্ষুদ্র পরিসরে যাত্রা শুরু করেও আজকে প্রাণ-আরএফএল গ্রুপে ২৫টিরও বেশি শিল্পপ্রতিষ্ঠান। প্রাণ-আরএফএল গ্রুপের প্রতিষ্ঠানগুলোর মধ্যে রয়েছে পাবলিক লিমিটেড দুটি কোম্পানি। এগ্রিকালচারাল মার্কেটিং কোম্পানি লিমিটেড ও রংপুর ফাউন্ড্রি লিমিটেড(আরএফএল)। এ ছাড়া প্রাণ এগ্রো বিজনেস লিমিটেড, প্রাণ ডেইরি লিমিটেড, প্রাণ এক্সপোর্টার্স লিমিটেড, আরএফএল প্লাস্টিকস লিমিটেডসহ ২৫টির বেশি কোম্পানি রয়েছে।
খাদ্য ও প্লাস্টিক-এ দুটি খাতে সর্বাধিক বহুমুখী পণ্য উৎপাদিত হয়। লাইট ইঞ্জিনিয়ারিং ও প্লাস্টিক খাতে আছে এক হাজার ৫০০ পণ্য। খাদ্যসামগ্রীর উৎপাদনের ক্ষেত্রে প্রতিষ্ঠানটির প্রোডাক্ট লাইনে রয়েছে ৫০০টিরও বেশি পণ্য। দেশজুড়ে বিস্তৃত ১০টি অত্যাধুনিক কারখানায় এসব পণ্য উৎপাদিত হয়।
সারাদেশে প্রাণ-আরএফএল এর কারখানাগুলোতে কাজ করছে প্রায় ৮৫ হাজারের বেশি নারী-পুরুষ। প্রাণ-আরএফএল গ্রুপের ওপর নির্ভরশীল আরো ৭৪ হাজারের বেশি পরিবারের জীবন ও জীবিকা। সব মিলিয়ে প্রায় ৭ লাখেরও অধিক জনগোষ্ঠী প্রাণ-আরএফএল গ্রুপের ওপর নির্ভরশীল।
বাংলাদেশ ছাড়িয়ে ৮৮টিরও বেশি দেশে রপ্তানি হয় এই গ্রুপের পণ্য। কৃষিজাত পণ্য রপ্তানির ক্ষেত্রে ক্ষেত্রে অসামান্য ভূমিকা পালন করেছে খাদ্যপণ্য প্রক্রিয়াজাতকারী ও রপ্তানিকারক এ প্রতিষ্ঠান। যার স্বীকৃতিস্বরূপ বাংলাদেশ সরকার ২০১০-১১ অর্থবছরসহ টানা দশবার শেষ্ঠ জাতীয় রপ্তানি ট্রফি প্রদান করেছে প্রাণ-আরএফএল গ্রুপকে। জাতীয় রপ্তানি বৃদ্ধি এবং মূল্যবান বৈদেশিক মুদ্রা অর্জনে গুরুত্বপূর্ণ ভূমিকা রাখায় রপ্তানি খাতে দেশের সর্বোচ্চ রাষ্ট্রীয় পদক শ্রেষ্ঠ জাতীয় রপ্তানী ট্রফি (স্বর্ণ) পায় প্রাণ এক্সপোর্টার্স লিমিটেড। একই অর্থবছরে প্রাণ এগ্রো লিমিটেড শ্রেষ্ঠ জাতীয় রপ্তানী ট্রফি (রৌপ্য) পদকও পায়। এছাড়া ২০১২-১৩ অর্থবছরে সর্বোচ্চ মূল্য সংযোজন কর পরিশোধকারী হিসেবে আরএফএলকে সম্মাননা দেয় সরকার।
২০১৫-১৬ অর্থবছরে প্লাস্টিক পণ্য রপ্তানির জন্য স্বর্ণপদক পায় আরএফএল গ্রুপের অঙ্গপ্রতিষ্ঠান বঙ্গ প্লাস্টিক ইন্টারন্যাশনাল লিমিটেড। এ ছাড়া ব্রোঞ্জ পদক অর্জন করে আরএফএল গ্রুপের আরেকটি প্রতিষ্ঠান ডিউরেবল প্লাস্টিকস লিমিটেড।
শ্রীবিদ্যা
শ্রীবিদ্যা (অর্থাৎ, আধ্যাত্মিক বিদ্যা) হল একটি হিন্দু তান্ত্রিক মত, যে মতে মহাশক্তিকে ললিতা ত্রিপুরাসুন্দরী, ভুবনেশ্বরী ইত্যাদি রূপে পূজা করা হয়। এই রূপটির এক হাজার নাম পাওয়া যাউ ললিতা সহস্রনাম স্তোত্রে। এই স্তোত্রটি শ্রীবিদ্যা ধারণার অন্তর্গত। এই সম্প্রদায় জাগতিক সমৃদ্ধি ও আত্ম-অনুসন্ধান উভয়ের উপরই জোর দিয়ে থাকে। শ্রীবিদ্যা সম্প্রদায়ের সাহিত্য বেশ সমৃদ্ধ। বিভিন্ন ধর্মগ্রন্থে এই মতের নানা খুঁটিনাটি উল্লেখ করা হয়েছে। তবে এই মতের সাধারণ নীতিগুলি কাশ্মীর শৈবধর্মের অনুরূপ। এই সম্প্রদায়ে বামাচারী ও দক্ষিণাচারী শাখা দেখা যায়। এই সম্প্রদায়ের নানা ধর্মগ্রন্থ ও মন্ত্র থাকা সত্ত্বেও গুরু কর্তৃক দীক্ষার উপর বেশি জোর দেওয়া হয়।
শ্রীবিদ্যা শাক্ত দর্শন অনুসারে, দেবী হলেন সর্বোচ্চ উপাস্য। তিনি নানা রূপে জগতে আবির্ভূত হন। তাঁকে শ্রীযন্ত্র বা শ্রীচক্র নামে একটি ছবিতে পূজা করা হয়। শ্রীযন্ত্রের ত্রিমাত্রিক রূপটি হল মেরুচক্র। এটি পাথর, স্ফটিক বা ধাতুতে নির্মিত হয়। কোনো কোনো ক্ষেত্রে সোনায় মোড়া অষ্টধাতুর শ্রীযন্ত্রও পূজা করা হয়। সুভাষ কাকের মতে শ্বেতাশ্বেতর উপনিষদে শ্রীযন্ত্রের উল্লেখ আছে।
শ্রীবিদ্যা সম্প্রদায়ের মতে মন্ত্র গুরু, দেবতা ও শিষ্যকে এক করে। এই সম্প্রদায়ে প্রথমে বাল-ত্রিপুরাসুন্দরী মন্ত্রে দীক্ষা দেওয়া হয়। এই মতে দেবী একটি শিশুকন্যা। এরপর পঞ্চদশাক্ষরী এবং শেষে ষোড়শী মন্ত্রে দীক্ষা হয়।
মাইক ভেলেটা
মাইকেল রবার্ট জন ভেলেটা (; জন্ম: ৩০ অক্টোবর, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় ক্রিকেটার। তিনি অস্ট্রেলিয়া ক্রিকেট দলের পক্ষ হয়ে ১৯৮৭ থেকে ১৯৯০ সালের মধ্যবর্তী সময়কালে টেস্ট ও একদিনের আন্তর্জাতিকে অংশগ্রহণ করেছেন। এছাড়াও ঘরোয়া ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেছেন। ডানহাতে ব্যাটিংয়ের অধিকারী ভেলেটা ১৯৮৭ সালে প্রথমবারের মতো বিশ্বকাপ জয়ী অস্ট্রেলিয়া দলের অন্যতম সদস্য ছিলেন। তাঁর ক্ষিপ্রগতির ৩১ বলে ৪৫ রানের কল্যাণে অস্ট্রেলিয়া ৫ উইকেটে ২৫৩ রান সংগ্রহ করে প্রতিযোগিতায় শিরোপা লাভ করেছিল।
সংক্ষিপ্ত খেলোয়াড়ী জীবনে তিনি ৮ টেস্ট ও ২০টি একদিনের আন্তর্জাতিকে অংশগ্রহণ করেছেন। শেফিল্ড শিল্ডের প্রতিযোগিতায় ১১৪ খেলাসহ প্রথম-শ্রেণীর ক্রিকেটের ১২৭ খেলায় অংশ নিয়েছেন। এছাড়াও, ঘরোয়া একদিনের ক্রিকেটে ওয়েস্টার্ন অস্ট্রেলিয়ার পক্ষে ৪১ খেলায় অংশগ্রহণ করেন।
১৯৮৭ সালের ক্রিকেট বিশ্বকাপে ভেলেটা অস্ট্রেলিয়ার পক্ষে গুরুত্বপূর্ণ ভূমিকা রাখেন। চূড়ান্ত খেলায় ইংল্যান্ড দলের বিপক্ষে তাঁর কার্যকরী ব্যাটিংয়ে অস্ট্রেলিয়া ৭ রানের স্বল্প ব্যবধানে জয়লাভ করে ও প্রথমবারের মতো শিরোপা লাভ করে। টেস্ট পর্যায়ে তিনি কখনো তাঁর দক্ষতা প্রদর্শন করতে পারেননি। তাঁর সর্বোচ্চ রান মাত্র ৩৯। ১৯৮৯ সালের ইংল্যান্ড সফরে একদিনের আন্তর্জাতিকে উইকেট-কিপারের দায়িত্ব পালন করেন। ফেব্রুয়ারি, ১৯৯০ সালে সিডনিতে অনুষ্ঠিত পাকিস্তানের বিপক্ষে ৯ রান করায় দল থেকে বাদ পড়েন।
২০০১ সালে তিনি ওয়েস্টার্ন ওয়ারিয়র্সের কোচ হিসেবে তিন বছর মেয়াদে নিযুক্ত হন। কিন্তু দুই বছর পর ওয়েস্টার্ন অস্ট্রেলিয়ান ক্রিকেট অ্যাসোসিয়েশন তাঁর সাথে চুক্তি বাতিল করে। অবশ্য বাকী এক বছরের জন্য তিনি পূর্ণাঙ্গ বেতন পান। এছাড়াও, ১৯৯৫-৯৬ থেকে ১৯৯৮-৯৯ মৌসুমে ঘরোয়া একদিনের ক্যানবেরা কমেটস দলের কোচ ছিলেন মাইক ভেলেটা।
বায়াতকারী মেঠো ধনেশ
বায়াতকারী মেঠো ধনেশ বা উত্তুরে মেঠো ধনেশ ("Bucorvus abyssinicus") মেঠো ধনেশের মধ্যে একটি প্রজাতি।
এরা মূলত আফ্রিকান পাখি। বিষুবরেখা থেকে উত্তরে পাওয়া যায়। এরা সাধারণত দিবাচর এবং দলবদ্ধভাবে থাকে। এদের বিচরণক্ষেত্র প্রায় ২ থেকে ১০০ বর্গ মাইল পর্যন্ত বিস্তৃত থাকে।
এই প্রজাতির ধনেশ ৩০ থেকে ৪০ বছর পর্যন্ত বাঁচতে পারে। এরা প্রধানত মাটিতে নেমে খাদ্য গ্রহণ করে। সরীসৃপ, ব্যাঙ, শামুক, কীট এবং শশকের আকার অবধি সীমাবদ্ধ স্তন্যপায়ী এদের প্রধান খাদ্য। এছাড়াও এরা ফল-মূল, ডুমুর ইত্যাদি খেতেও পছন্দ করে।
দুটি সবচেয়ে বড় প্রজাতির ধনেশের মধ্যে একটি হল বায়াতকারী মেঠো ধনেশ। অন্যটি হল দক্ষিণী মেঠো ধনেশ। এরা গড়ে প্রধানত লম্বা এবং ওজন প্রায় । যদিও দক্ষিণী মেঠো ধনেশের থেকে এরা আকারে বড় হয় [], কিন্তু প্রকাশিত রিপোর্টে বলা হয় যে এই প্রজাতিটি দক্ষিণীর থেকে কিছুটা ছোটো আকারের হয়। জ্ঞাতিভাই দক্ষিণীর মতোই এদেরও উন্মুক্ত লম্বা পা আছে। পুরুষদের লাল রঙের এবং স্ত্রীদের ঘন নীল রঙের কন্ঠথলি আছে। এদের চোখের পাপড়ি খুব লম্বা হয় যা চোখকে ধূলা থেকে বাঁচায়।
একানংশা
একানংশা (, ) হলেন একজন হিন্দু দেবী। এঁকে দুর্গার একটি রূপভেদ মনে করা হয়। সংস্কৃত ভাষায় একানংশা শব্দের অর্থ "অদ্বিতীয় ও অংশবিহীন দেবী"। এটি পূর্ণিমা তিথিরও নাম। মৎস্য পুরাণ (ষোলো। ১৭) মতে, একানংশা উমার কালী-সদৃশ একটি রূপ। গবেষক এস. সি. মুখার্জির মতে, হরিবংশে একানংশাকে বিষ্ণুর একটি শক্তি বলে উল্লেখ করা হয়েছে। তিনি শিশু কৃষ্ণকে কংসের হাত থেকে রক্ষা করতে নন্দের কন্যা রূপে এসেছিলেন। হরিবংশ (দুই।৪।৩৭-৪১) মতে, বৃষ্ণিরা একানংশাকে পূজা করতেন। মথুরা অঞ্চলে বাসুদেব কৃষ্ণ, বলরাম ও তাঁদের বোন একানংশার মধ্যে পারিবারিক সম্পর্ক দর্শানো একাধিক নিদর্শন পাওয়া গিয়েছে। এগুলিকে প্রথম সহস্রাব্দের প্রথম দিককার কীর্তি বলে মনে করা হয়।
মার্ভ হিউজ
মার্ভিন গ্রিগরি হিউজ (; জন্ম: ২৩ নভেম্বর, ১৯৬১) ভিক্টোরিয়া প্রদেশের ইউরোয়ায় জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। ‘ফ্রুটফ্লাই’ ডাকনামে পরিচিত ডানহাতি ফাস্ট বোলার মার্ভ হিউজ ১৯৮৫ থেকে ১৯৯৪ সাল পর্যন্ত অস্ট্রেলিয়া ক্রিকেট দলের হয়ে টেস্ট ও একদিনের আন্তর্জাতিকে প্রতিনিধিত্ব করেছেন। ওয়েস্ট ইন্ডিজের বিপক্ষে তিনি হ্যাট্রিক করেছিলেন। কার্যকরী নিম্নসারির ব্যাটসম্যান হিসেবেও সফলকাম ছিলেন তিনি। এছাড়াও, ঘরোয়া ক্রিকেটে ভিক্টোরিয়ান বুশরেঞ্জার্স ও অস্ট্রেলিয়ান ক্যাপিটাল টেরিটরি, কাউন্টি ক্রিকেটে এসেক্স, বিশ্ব সিরিজ কাপে অস্ট্রেলিয়া এ দলের হয়েও খেলেছেন তিনি।
ভিক্টোরিয়ার ইউরোয়ায় জন্মগ্রহণকারী হিউজ এপোলো বে এলাকায় অবস্থিত কিন্ডারগার্টেনে অধ্যয়ন করেন। কিন্তু তাঁর পরিবার ইউরোয়ায় ফিরে আসলে ১ম বছর এখানেই পার করেন। ওয়েরিবি এলাকায় তৃতীয় গ্রেডে অধ্যয়নকালীন তিনি ক্রীড়ায় জড়িত হন। পঞ্চম গ্রেডে অধ্যয়নকালীন তিনি ফুটবল খেলায় জড়িত হতে বাবার অনুমতি লাভ করেন। বয়সভিত্তিক খেলায় তিনি সর্বকনিষ্ঠ খেলোয়াড়দের একজন ছিলেন। ফুটবলের প্রতি তাঁর আসক্তি ছিল অসন্তুষ্টিজনক।
১৯৭৮-৭৯ মৌসুমে ফুটসক্রে দলের হয়ে জেলা পর্যায়ের ক্রিকেট খেলায় অংশগ্রহণ করেন। ফুটসক্রে (বর্তমানে - ফুটসক্রে-এজওয়াটার) পরবর্তীকালে তাদের প্রধান মাঠের নাম তাঁর সম্মানে নামাঙ্কিত করে "মার্ভিন জি. হিউজ ওভাল" রাখে। ১৯৮১-৮২ মৌসুমে ভিক্টোরিয়ার পক্ষে ক্রিকেট খেলার জন্য নির্বাচিত হন ও সাউথ অস্ট্রেলিয়ার বিপক্ষে তাঁর অভিষেক ঘটে।
১৯৮৫-৮৬ মৌসুমে ভারতের বিপক্ষে টেস্ট খেলায় অভিষেক ঘটে। ঐ খেলায় তিনি ১২৩ রানের বিনিময়ে ১ উইকেট লাভ করেন। পরের বছর অ্যাশেজ সিরিজে অংশগ্রহণের পূর্ব-পর্যন্ত অন্য কোন টেস্টে খেলার জন্য নির্বাচিত হননি। হিউজ তাঁর সমগ্র খেলোয়াড়ী জীবনে ৫৩ টেস্টে খেলে ২১২ উইকেট লাভ করেছেন। এছাড়াও, ৩৩টি একদিনের আন্তর্জাতিকে অংশগ্রহণ করে ৩৮ উইকেট দখল করেন।
সর্ববৃহৎ সাফল্য হিসেবে ছিল ১৯৮৮-৮৯ মৌসুমে পার্থের ওয়াকা গ্রাউন্ডে ওয়েস্ট ইন্ডিজের বিপক্ষে হ্যাট্রিক লাভ করা। টেস্ট ক্রিকেটের ইতিহাসে একমাত্র বোলাররূপে তিনি একটি টেস্ট হ্যাট্রিক করতে তিন ওভারের ছোঁয়া লাগিয়েছেন ও সময় নিয়েছেন দুইদিন। হ্যাট্রিক পূরণের লক্ষ্যে প্রথম উইকেট পান তাঁর ব্যক্তিগত ৩৬তম ওভারের শেষ বলে কার্টলি অ্যামব্রোসকে কট-আউটের মাধ্যমে। ব্যক্তিগত ৩৭তম ওভারের প্রথম বলে প্যাট্রিক প্যাটারসন আউট করলে প্রতিপক্ষ ওয়েস্ট ইন্ডিজের ইনিংসের সমাপ্তি ঘটে। পরদিন ওয়েস্ট ইন্ডিজের দ্বিতীয় ইনিংসে উদ্বোধনী ব্যাটসম্যান গর্ডন গ্রীনিজকে এলবিডব্লিউ’র ফাঁদে ফেলে তাঁর পরম আকাঙ্খিত হ্যাট্রিক পূর্ণ করেন। ঐ খেলায় তিনি ৮৭ রানে ৮ উইকেট পেয়েছিলেন। ১৯৯৩ সালের অ্যাশেজ সিরিজে ইংল্যান্ডের বিপক্ষে ৩১ উইকেট লাভ করেছিলেন। টেস্টে দু’টি অর্ধ-শতকসহ সহস্রাধিক রান করেছেন।
কালো শিরস্ত্রাণযুক্ত ধনেশ
কালো শিরস্ত্রাণযুক্ত ধনেশ ("Ceratogymna atrata") হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। সকল ধনেশ পাখির মতো এরও রয়েছে নিচের দিকে বাঁকানো লম্বা ও শক্ত ঠোঁট৤ এদেরকে প্রধানত পাওয়া যায় অ্যাঙ্গোলা, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, আইভরি কোস্ট, বিষুবীয় গিনি, গাবন, ঘানা, গিনি, লাইবেরিয়া, নাইজেরিয়া, সিয়েরা লিওন, সুদান, টোগো এবং উগান্ডা প্রভৃতি দেশে।
Downloadable Audio file of the sounds of the Black Casqued Hornbill
হলুদ শিরস্ত্রাণযুক্ত ধনেশ
হলুদ শিরস্ত্রাণযুক্ত ধনেশ ("Ceratogymna elata"), হল ধনেশ প্রজাতির একধরনের পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় পশ্চিম আফ্রিকার উপকূলীয় বনভূমিতে।
পশ্চিম আফ্রিকার বনভূমির মধ্যে এই ধনেশ হল অন্যতম বড় আকারের ধনেশ। প্রাপ্তবয়স্কদের ওজন ২ কেজি পর্যন্ত হতে পারে। এরা প্রধানত বনভূমির শামিয়ানাতে বসবাস করে এবং মাঝে মাঝে মাটিতে নেমে খাদ্য গ্রহণ করে। এরা ছোটো ছোটো পরিবারে বসবাস করে যেখানে একজন প্রাপ্তবয়স্ক পুরুষ এবং একজন প্রাপ্তবয়স্ক মহিলা থাকবেই। আর এই পরিবারে থাকে ১ থেকে ২ টো অপ্রাপ্তবয়স্ক পাখি। যদিও তারা কোন পিঁপড়ের বাসা বা উইয়ের ঢিপি থেকে খাদ্য গ্রহণ করবার সময়ে দলবদ্ধ ভাবে জমায়েত হয়। এরা মাঝে মাঝে সুশোভিত ঈগলের দ্বারা শিকার হয়ে থাকে। যখন কোন ঈগল তাদের শিকার করতে আসে তখন তারা আচমকা দলবদ্ধ ভাবে প্রকাশ করে নিজেদের এবং অদ্ভুত রকমের এক শব্দ বার করে মুখ দিয়ে যাতে ঈগলরা আচমকা আকস্মিত এরম ব্যবহারে তাদের অঞ্চল ছেড়ে চলে যেতে বাধ্য হয়। সাম্প্রতিক গবেষণাতে দেখা গেছে যে এই পাখিরা ডায়ানা বানরদের মতোই মুখ দিয়ে আওয়াজ করে ঈগলের উপস্থিতি বুঝিয়ে দেয়। বানরদের ক্ষেত্রে এরা মুখ দিয়ে আওয়াজ করে চিতা বাঘের আওয়াজ বুঝিয়ে দেয় কিন্তু ধনেশদের ক্ষেত্রে তারা ঈগলের জন্য এই আওয়াজ ব্যবহার করে থাকে।
জীববিজ্ঞানী অলিভিয়া জাডসন প্রথম এই প্রজাতির ধনেশদের চিহ্নিত করেন এবং বলেন যে তাদের মাথার চুল অ পালকের রঙ তাদেরকে দেখতে অনেকটা বন্য করে তুলেছে।
সবুজলেজা মৌটুসি
সবুজলেজা মৌটুসি (বৈজ্ঞানিক নাম: "Aethopyga nipalensis") Nectariniidae (নেক্টার্নিডি) গোত্র বা পরিবারের অন্তর্গত "Aethopyga" (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।
সবুজলেজা মৌটুসি বৈজ্ঞানিক নামের অর্থ "নেপালি লালকোমর" (গ্রিক: "aithos" = আগুনরঙা, "puge" = কোমর; "nipalensis" = নেপালের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় লক্ষ হাজার বর্গ কিলোমিটার এলাকা জুড়ে এদের আবাস।
বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
গণ্ডার ধনেশ
গণ্ডার ধনেশ ("Buceros rhinoceros") হল ধনেশ প্রজাতির একধরনের পাখি। এরা ধনেশ প্রজাতির মধ্যে অন্যতম বড়ো আকারের প্রজাতি যারা প্রায় রাজহাঁসের আয়তনের কাছাকাছি হয়। ৯১–১২২ সেমি (৩৬–৪৮ ইঞ্চি) লম্বা এবং ওজন ২–৩ kg (৪.৪–৬.৬ পাউন্ড) হয়। গণ্ডার ধনেশরা ৯০ বছর পর্যন্ত বন্দী থাকতো। এদেরকে নিম্নভূমিতে, ক্রান্তীয়ভূমিতে বসবাস করতে ভালোবাসে। এরা প্রধানত ঘন বর্ষাভূমিতে বসবাস করে যা প্রধানত ১৪০০ মিটার ওপরে অবস্থিত। এদেরকে প্রধানত দেখা যায় বোর্নিও, সুমাত্রা, জাভা দ্বীপ, মালয় উপদ্বীপ, সিঙ্গাপুর এবং উত্তর থাইল্যান্ড প্রভৃতি দেশে।
এই ধনেশ মালয় উপদ্বীপের প্রধান পাখি। ওখানকার মানুষেরা ডায়াক উপজাতির মানুষেরা মনে করেন যে তাদের যুদ্ধের প্রধান পাখি বলে। তারা শঙ্খ চিল কেও তাদের যুদ্ধের প্রতীক হিসেবে মানে।
অন্যান্য ধনেশদের মতনই এদের পুরুষদের চোখের পাতার রঙ হয় হলুদ এবং মহিলাদের ক্ষেত্রে তা সাদা রঙের হয়। এদের ঠোঁটের রঙ প্রধানত সাদা রঙের হয় এবং এদের ঠোঁটের ওপরে শিরস্ত্রাণ থাকে এবং এই শিরস্ত্রাণের মাথার দিকটা বাকানো থাকে ওপরের দিকে। এদের ঠোঁটের রঙ সাদা হলেও এখানে ওখানে কমলা রঙের দাগ দেখতে পাওয়া যায়। এদের সারা শরীর কালো রঙের হয় কিন্তু নীচের অংশ সাদা রঙের হয় এবং প্রধানত লেজের ডগার দিকের রঙ হয় সাদা।
এই পাখিদের পূর্বরাগ এবং বন্ধন সমলোচনামূলক, যেহেতু মহিলারা পুরুষদের পুরোপুরি বিশ্বাস করতে চায় কারণ তারা প্রজনন কালে তাদের সবকিছু দিয়ে সাহায্য করবে যখন মহিলাটি তাদের বাচ্চাদের বাসার মধ্যে বড়ো করে তুলবে। মহিলা ধনেশরা গাছের গুড়ির মধ্যে বাসা বেঁধে ডিম পাড়ে এবং ডিম ফুটে বাচ্চা হওয়া অবধি তারা বাসার মধ্যেই থাকে আর তখন পুরুষেরা তাদের বাইরে থেকে খাদ্য যোগান দেয়। ডিম পাড়ার পরে পুরুষ এবং মহিলা দুজনেই কাদা দিয়ে তাদের বাসা বন্ধ করে দেয়। তারা ওই বাসাতে একটি মাত্র ছোটো ছিদ্র রাখে যেখান দিয়ে পুরুষেরা তাদের খাদ্য যোগান দেয়। এবং পরে বাচ্চারা খাদ্যের যোগান পায়। এই গর্ত দিয়েই মহিলারা তাদের মল-মূত্র ত্যাগ করে। যখন বাচ্চারা অনেকটা বড় হয়ে যায় এবং ওড়ার পক্ষে উপযুক্ত হয়ে যায় তখন পুরুষরা বাসা ভেঙ্গে দেয় এবং বাচ্চারা বাইরে বেরিয়ে আসে। এদের প্রধান খাদ্য হল ফল, মূল, ছোটো ছোটো পোকামাকড়, সরীসৃপ ইত্যাদি। এছাড়াও তারা ছোটো ছোটো পাখিও খেয়ে থাকে।
এরা অনেকরকম বিপদেরই সম্মুখীন হয় যেমন বাসস্থান হারানো এবং এদের মাংসের লোভে শিকার ইত্যাদি। এদের পালক এবং শিরস্ত্রাণের মাধ্যমে গয়না গাটি বানানো হয় তার ফলে এদের শিকার করা হয়। এইসমস্ত কারণে এদের প্রজাতিটি বিপন্ন হয়।
দ্য টেইমিং অফ দ্য শ্রু
দ্য টেইমিং অফ দ্য শ্রু (ইং: The Taming of the Shrew) ইংরেজ কবি ও নাট্যকার উইলিয়াম শেক্সপিয়ারের লেখা একটি নাটক। এর অধিকাংশ ঘটনা ঘটেছে ইতালির পাদোয়া এই শহরে। এটি একটি হাস্যরসাত্মক নাটক । নাটকটির রচনাকাল ১৫৯০-৯২ খ্রিস্টাব্দ বলে অনুমিত।
বাংলা ভাষায় এটি অনূদিত হয়েছে। অনুবাদে এর নাম রাখা হয়েছে "মুখরা রমণী বশীকরণ"। ১৯০৮ থেকে ১৯৯৪ খ্রি. পর্যন্ত কালপর্বে এই নাটকের ওপর ভিত্তি করে বিশ্বব্যাপী ২৮টি চলচিত্র নির্মাণ করা হয়েছে।
"দ্য টেইমিং অফ দ্য শ্রু" ক্যাথেরিনা মিনোলা’র কাহিনী। এই মহিলার স্বভাব কর্কশ, ব্যবহার চণ্ডালী। একে বিয়ে করে পিত্রুশিও। কী করে ধীরে ধীরে সুকৌশলে পিত্রুশিও ঐ বদস্বভাবী, দুর্বিনীত স্ত্রীকে অনুগত, মিষ্টভাষিণী নারীতে রূপান্তর করতে সক্ষম হয় তাই নিয়ে এই মজার নাটক।
দ্কোন-ম্ছোগ-'ফেল-বা
দ্কোন-ম্ছোগ-'ফেল-বা () (১৪৪৫-১৫১৪) তিব্বতের ঙ্গোর-এ-বাম-ছোস-ল্দান বৌদ্ধবিহারের সপ্তম প্রধান বা ঙ্গোর-ছেন ছিলেন।
দ্কোন-ম্ছোগ-'ফেল-বার পিতার নাম ব্ক্রা-শিস-লেগ্স-পা () এবং মাতার নাম ছিল বু-'দ্রেন-স্ক্যিদ ()। জন্মের সময় তাঁর নাম রাখা হয় আ-রিগ-দ্পাল ()। সাত বছর বয়সে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধানের নিকট দীক্ষালাভ করেন ও রিন-ছেন-র্নাম-র্গ্যাল () নামক ভিক্ষুর নিকট শিক্ষালাভ করেন। তিনি 'জাম-দ্ব্যাংস-শেস-রাব-র্গ্যা-ম্ত্শো নামক তৃতীয় ঙ্গোর-ছেন ও কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট শিক্ষার্থীর শপথ এবং এবং দ্পাল-ল্দান-র্দো-র্জে নামক পঞ্চম ঙ্গোর-ছেন ও গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের নিকট ভিক্ষুর শপথ গ্রহণ করেন। ১৪৮৬ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের সপ্তম প্রধানের পদে নির্বাচিত হন। তাঁর উল্লেখযোগ্য শিষ্য ছিলেন 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন, গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, গ্লো-বো-ম্খান-ছেন-ব্সোদ-নাম্স-ল্হুন-গ্রুব প্রভৃতি।
হরিবংশ
হরিবংশ (; অর্থাৎ, হরি বা বিষ্ণুর পরম্পরা) সংস্কৃত সাহিত্যের একটি উল্লেখযোগ্য গ্রন্থ। এই গ্রন্থে অনুষ্টুপ ছন্দে মোট ১৬,৩৭৪টি শ্লোক আছে। এই গ্রন্থটি হরিবংশ পুরাণ নামেও পরিচিত। এটিকে মহাভারতের "খিল" বা পরিশিষ্ট মনে করা হয়। বেদব্যাসকে এই গ্রন্থের রচয়িতা মনে করা হয়। মহাভারতের বিখ্যাত টীকাকার নীলকণ্ঠ চতুর্ধারা তাঁর টীকা "ভারতভাবদীপ"-এ হরিবংশকেও অন্তর্ভুক্ত করেছিলেন। আদি পর্ব অনুসারে, হরিবংশ দুটি পর্বে বিভক্ত এবং এর মোট শ্লোকসংখ্যা ১২,০০০। ভারতের বিভিন্ন অঞ্চল থেকে পাওয়া ঊনবিংশ শতাব্দীর পাণ্ডুলিপিতে তিনটি পর্বের উল্লেখ পাওয়া যায়। এগুলি পুরাণ নামে পরিচিত - হরিবংশ পুরাণ, বিষ্ণু পুরাণ ও ভবিষ্য পুরাণ। এই পর্বগুলি মহাভারতের অষ্টাদশ পুরাণ তালিকার অন্তর্ভুক্ত।
হরিবংশ পর্বে ব্রহ্মাণ্ডের সৃষ্টি এবং কৃষ্ণের জন্ম পর্যন্ত পৌরাণিক সূর্য ও চন্দ্রবংশীয় রাজাদের বর্ণনা পাওয়া যায়। বিষ্ণু পর্বে মহাভারতের মূল ঘটনার আগে পর্যন্ত কৃষ্ণের জীবন বর্ণিত হয়েছে। ভবিষ্য পর্বে ব্রহ্মাণ্ড সৃষ্টির একটি বিকল্প তত্ত্ব, শিব ও বিষ্ণুর স্তোত্রাদি এবং কলিযুগের বর্ণনা দেওয়া হয়েছে। হরিবংশে বিষ্ণুর অবতার হিসেবে কৃষ্ণের উৎস সম্পর্কে গুরুত্বপূর্ণ তথ্যগুলি পাওয়া যায়। তবে এই পুরাণ আগে লেখা কোনো গ্রন্থ থেকে অনুপ্রাণিত কিনা বা কৃষ্ণের উৎস-সংক্রান্ত তথ্যের অন্যতম আকর ব্রহ্মপুরাণের সঙ্গে এর কী সম্পর্ক তা নিয়ে গবেষকদের মধ্যে মতভেদ আছে।
পুরাণের "পঞ্চলক্ষণ" প্রথার দুটি হরিবংশে দেখা যায়। একটি হল "বংশ" বা রাজাবলি প্রথা। অপরটিতে রাখাল বালক হিসেবে কৃষ্ণের জীবন বর্ণিত হয়েছে।
হরিবংশের আখ্যানভাগ বেশ জটিল। এর কিছু কিছু অংশ খ্রিস্টপূর্ব দ্বিতীয় বা প্রথম শতাব্দীতে রচিত হয় বলে অনুমান করা হয়। হরিবংশের উৎস জানা যায় না। তবে খ্রিস্টীয় প্রথম শতাব্দীর আগেই হরিবংশ মহাভারতের অন্তর্ভুক্ত হয়েছিল। কারণ, "কবি অশ্বঘোষ মহাভারতের শ্লোক বলে কয়েকটি শ্লোক উদ্ধৃত করেছেন। এই শ্লোকগুলি শুধু হরিবংশেই পাওয়া যায়।" (দত্ত, ১৮৫৮)
হপকিনসের মতে, হরিবংশ মহাভারতের সর্বশেষ পর্ব। হরিবংশে রাসলীলার উল্লেখ পাওয়া যায়। তাই হাজরার মতে হরিবংশ খ্রিস্টীয় চতুর্থ শতকের রচনা। তিনি মনে করেন, বিষ্ণুপুরাণ ও ভাগবত পুরাণ যথাক্রমে খ্রিস্টীয় পঞ্চম ও ষষ্ঠ শতাব্দীতে রচিত। দীক্ষিতের মতে, মৎস্য পুরাণের রচনাকাল খ্রিস্টীয় তৃতীয় শতাব্দী। হরিবংশে উল্লিখিত কৃষ্ণের জীবনকাহিনিগুলি তুলনা করলে বোঝা যায় এগুলি পূর্বোক্ত গ্রন্থগুলি থেকে গৃহীত। তাই বিষ্ণুপর্ব ও ভবিষ্যপর্বের রচনাকাল সম্ভবত তৃতীয় শতাব্দী।
হরিবংশ পর্বের রচনাশৈলী ও বিষয়বস্তু বিষ্ণুপর্ব ও ভবিষ্য পর্বের পূর্ববর্তী সময়ে রচিত। অশ্বঘোষ এই পর্ব থেকেই শ্লোক উদ্ধৃত করেছিলেন। সেই হিসেবে হরিবংশ পর্বটিকে খ্রিস্টীয় প্রথম শতাব্দীতে রচিত বলা চলে।
হরিবংশের দুটি সংস্করণ পাওয়া যায়। প্রথাগত সংস্করণে তিনটি পর্বে বিন্যস্ত মোট ২৭১টি অধ্যায় রয়েছে। এর মধ্যে হরিবংশ পর্বে ৫৫টি অধ্যায়, বিষ্ণু পর্বে ৮১টি অধ্যায় এবং ভবিষ্য পর্বে ১৩৫টি অধ্যায় রয়েছে। সটীক সংস্করণটি (১৯৬৯-৭১, পি. এল. বৈদ্য সম্পাদিত) প্রথাগত সংস্করণের এক-তৃতীয়াংশ। এই সংকরণে ১১৮টি অধ্যায় ও ৬০৭৩টি শ্লোক পাওয়া যায়। এর মধ্যে হরিবংশ পর্বে ১-৪৫ অধ্যায়, বিষ্ণু পর্বে ৪৬-১১৩ অধ্যায় এবং ভবিষ্য পর্বে ১১৪-১১৮ অধ্যায় দেখা যায়। বৈদ্যের মতে সটীক সংস্করণটি বিস্তারিত পাঠান্তর। তাঁর মতে মূল হরিবংশ এই সংস্করণের ২০শ অধ্যায়ে শুরু এবং ৯৮তম অধ্যায়ে শেষ হয়েছে।
মুস-ছেন-সাংস-র্গ্যাস-রিন-ছেন
মুস-ছেন-সাংস-র্গ্যাস-রিন-ছেন () (১৪৫০-১৫২৪) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টম প্রধান বা ঙ্গোর-ছেন ছিলেন।
মুস-ছেন-সাংস-র্গ্যাস-রিন-ছেনের পিতার নাম স্কু-দ্বোন-দ্কোন-ম্ছোগ-লেগ্স () এবং মাতার নাম ছিল ছোস-স্ক্যোং-র্গ্যাল-মো ()। এগারো বছর বয়সে তিনি মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধানের নিকট শিক্ষার্থীর শপথ এবং আঠাশ বছর বয়সে গ্রুব্স-ছেন-দ্কোন-ম্ছোগ-ব্লো-গ্রোস () ও দ্পাল-ল্দান-র্গ্যাল-পো () নামক দুই পন্ডিতের নিকট ভিক্ষুর শপথ গ্রহণ করেন। তাঁর উল্লেখযোগ্য শিক্ষক ছিলেন ছোস-গ্রাগ্স-র্গ্যা-ম্ত্শো নামক সপ্তম র্গ্যাল-বা-কার্মা-পা, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা নামক সপ্তম ঙ্গোর-ছেন প্রভৃতি। পরবর্তীকালে তিনি ঙ্গোর-এ-বাম-ছোস-ল্দান বৌদ্ধবিহারের অষ্টম প্রধানের পদে নির্বাচিত হন। তাঁর উল্লেখযোগ্য শিষ্য ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেন এবং 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন প্রভৃতি। তিনি খ্রিদ-য়িগ () নামক মার্গফল বিষয়ক একটি গ্রন্থ রচনা করেন।
রুফুয়স ধনেশ
রুফুয়স ধনেশ ("Buceros hydrocorax"), যা ফিলিপাইনের ধনেশ নামেও পরিচিত হল ধনেশ প্রজাতির পাখি এবং এরা আকারে আয়তনে বড় হয়।
এটা প্রধানত ফিলিপাইনের স্থানীয় পাখি। পাশাপাশি অবস্থিত ১১ টা দ্বীপে এদের দেখা যায়। যাদের মধ্যে উল্লেখযোগ্য হল লুজন এবং মেরিনডিউক প্রভৃতি দ্বীপ। এছড়াও অন্যান্য দ্বীপগুলো হল সমর, লেটে, বহল, পানাওন, বিলিরান, ক্যালিকোয়ান, বাড, দিনাগাত, সিয়ারগাও, মিন্ডানাও, বাসিলান প্রভৃতি। এদেরকে সিয়েরা মাদ্রে প্রভৃতি দ্বীপপুঞ্জতেও দেখতে পাওয়া যায়।
এই প্রজাতিরা সম্পুর্ণ লাল রঙের হয় এবং এদের ঠোঁটও লাল রঙের হয় কিন্তু নীচের চোয়াল হয় ফ্যাকাশে হলুদ রঙের।
এদেরকে মাঝে মাঝে "পাহাড়ের ডাক" বলা হয়ে থাকে কারণ এরা পর্যায়ক্রমিক ভাবে দিনেরবেলা ডাকে।
মহিলা ধনেশরা গাছের গুড়ির মধ্যে বাসা বেঁধে ডিম পাড়ে এবং ডিম ফুটে বাচ্চা হওয়া অবধি তারা বাসার মধ্যেই থাকে আর তখন পুরুষেরা তাদের বাইরে থেকে খাদ্য যোগান দেয়। ডিম পাড়ার পরে পুরুষ এবং মহিলা দুজনেই কাদা দিয়ে তাদের বাসা বন্ধ করে দেয়। তারা ওই বাসাতে একটি মাত্র ছোটো ছিদ্র রাখে যেখান দিয়ে পুরুষেরা তাদের খাদ্য যোগান দেয়। এবং পরে বাচ্চারা খাদ্যের যোগান পায়। এই গর্ত দিয়েই মহিলারা তাদের মল-মূত্র ত্যাগ করে।
পাহাড়ি তুলিকা
পাহাড়ি তুলিকা ("Anthus hoeschi") এক প্রজাতির পাখি যারা মোটাসিলিডি পরিবারের অন্তর্ভুক্ত।
এদেরকে প্রধানত পাওয়া যায় লেসোথো, দক্ষিণ আফ্রিকা, সম্ভবত বতসোয়ানা, এবং গণতান্ত্রিক কঙ্গো প্রজাতন্ত্র, নামিবিয়া, এবং জাম্বিয়া।
এদের সাধারণ বাসস্থান হল ক্রান্তীয় এবং উপক্রান্তীয় উঁচু ঘাসভূমি।
ল্যাঞ্জা তুলিকা
ল্যাঞ্জা তুলিকা ("Anthus longicaudatus") হল এক প্রজাতির পাখি যারা প্রধানত মোটাসিলিডি পরিবারের অন্তর্ভুক্ত।
এদেরকে প্রধানত দেখতে পাওয়া যায় বতসোয়ানা, দক্ষিণ আফ্রিকা এবং জাম্বিয়া প্রভৃতি দেশে। সাধারণত এরা ১০ থেকে ৪০ টা পাখির দলে থাকে।
হলদেবুক তুলিকা
হলদেবুক তুলিকা ("Anthus chloris") হল একপ্রজাতির পাখি যারা প্রধানত মোটাসিলিডি পরিবারের অন্তর্ভুক্ত।
এদেরকে প্রধানত দেখতে পাওয়া যায় লেসোথো এবং দক্ষিণ আফ্রিকাতে।
এদের সাধারণ বাসস্থান হল ক্রান্তীয় এবং উপক্রান্তীয় উঁচু ঘাসভূমি।, কর্ষণযোগ্য জমি, এবং চারণভূমি।
এরা বাসস্থান ক্ষতির দ্বারা বিপন্ন।
ডোরাকাটা তুলিকা
ডোরাকাটা তুলিকা ("Anthus lineiventris") হল এক প্রজাতির পাখি যারা প্রধানত মোটাসিলিডি পরিবারের অন্তর্ভুক্ত।
এদেরকে প্রধানত পাওয়া যায় অ্যাঙ্গোলা, বতসোয়ানা, বুরুন্ডি, গণতান্ত্রিক কঙ্গো প্রজাতন্ত্র, কেনিয়া, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, জাম্বিয়া, এবং জিম্বাবুয়ে প্রভৃতি দেশে।
এদের প্রধান বাসস্থান হল শুষ্ক সাভানা।
আফ্রিকান পাথুরে তুলিকা
আফ্রিকান পাথুরে তুলিকা ("Anthus crenatus"), এছাড়াও যারা হলদেটিকি তুলিকা নামে পরিচিত, হল একপ্রকারের পাখি যারা প্রধানত মোটাসিলিডি পরিবারের অন্তর্ভুক্ত।
এদের প্রধান বাসস্থান হল লেসোথো এবং দক্ষিণ আফ্রিকা।
এদের সাধারণ বসবাসে জায়গা হল ক্রান্তীয় এবং উপক্রান্তীয় ঘাসভূমি।
হেলমেটওয়ালা ধনেশ
হেলমেটওয়ালা ধনেশ ("Rhinoplax vigil") হল ধনেশ প্রজাতির একরকমের পাখি এবং এরা আকারে আয়তনে খুব বড় হয়। এদেরকে প্রধানত পাওয়া যায় মালয় উপদ্বীপ, সুমাত্রা, জাভা এবং বোর্নিওতে।
এদের সম্পুর্ণ গায়ের পালক প্রধানত কালো রঙের হয় এবং পেট ও লেজ হয় সাদা রঙের এবং লেজের ডগায় কালো রঙের ব্যান্ড থাকে। এদের লেজ খুব লম্বা হয় এবং লেজের ডগায় দুটো লম্বা ভাবে বিস্তৃত পালক এদেরকে অন্যান্য ধনেশ প্রজাতির থেকে আকারে বড় করে তুলেছে। এদের দেহের দৈর্ঘ্য হয় , যা লেজের পালকগুলোকে না ধরেই গোনা হয়েছে। কিন্তু এইগুলোকে ধরা হলে এদের দৈর্ঘ্য আরোও বেড়ে যায়। পুরুষদের ওজন গড়ে এবং মহিলাদের ওজন গড়ে ।
এদেরকে মাঝে মাঝে সবথেকে বড় এশিয়ান ধনেশ বলে মানা হয় যদিও এরা রাজ ধনেশদের থেকে ওজনে কম হয়। এরা আফ্রিকান মেঠো ধনেশদের থেকে অনেকটাই কম হয় ওজনে।
মুহাম্মদ ইউনূসকে প্রদত্ত পুরস্কার ও সম্মাননা
মুহাম্মদ ইউনূসকে প্রদত্ত পুরস্কার ও সম্মাননা ইত্যাদির একটি তালিকা এই পাতায় আছে যাতে বাংলাদেশী নোবেল পুরস্কার বিজয়ী ব্যাংকার ও অর্থনীতিবিদ অধ্যাপক ডঃ মুহাম্মদ ইউনূস কর্তৃক প্রাপ্ত পুরস্কার, সম্মাননা এবং ডিগ্রীসমূহের সংক্ষিপ্ত বিবরণ রয়েছে। চট্টগ্রাম বিশ্ববিদ্যালয়ের এক সময়কার অর্থনীতি বিভাগের শিক্ষক-অধ্যাপক ড. ইউনুস বিংশ শতাব্দীতের শেষভাগে আধুনিক বিশ্বে ক্ষুদ্রঋণ ধারণার প্রবর্তন করেন এবং গ্রামীণ ব্যাংক প্রতিষ্ঠার মাধ্যমে প্রমাণ করেন যে ক্ষুদ্র ঋণ দিয়ে সমাজের দরিদ্র জনগোষ্ঠীকে দারিদ্রের ফাঁদ থেকে স্থায়ীভাবে উদ্ধার করা যায়। অধ্যাপক মুহাম্মদ ইউনূস তাঁর প্রতিষ্ঠিত গ্রামীণ ব্যাংক সহ যৌথভাবে ২০০৬ খ্রিস্টাব্দে নোবেল শান্তি পুরস্কার লাভ করেন। তিনি প্রথম বাংলাদেশী হিসেবে এই পুরস্কার লাভ করেন। ১৯৭৮ থেকে অধ্যাপক ইউনূস নানা জাতীয় ও আন্তর্জাতিক পুরস্কারে ভূষিত হয়েছেন। এ যাবৎ সারা পৃথিবীর ৪৮ বিশ্ববিদ্যালয় তাঁকে সম্মানসূচক ডক্টরেট ডিগ্রী প্রদান করেছ।অধ্যাপক ড. মুহাম্মদ উইনূস ৪৮ বিশ্ববিদ্যালয় থেকে সম্মানসূচক ডক্টরেট ডিগ্রী লাভ করেছেন।
ল্হা-ম্ছোগ-সেং-গে
ল্হা-ম্ছোগ-সেং-গে () (১৪৬৮-১৫৩৫) তিব্বতের ঙ্গোর-এ-বাম-ছোস-ল্দান বৌদ্ধবিহারের নবম প্রধান বা ঙ্গোর-ছেন ছিলেন।
ল্হা-ম্ছোগ-সেং-গের পিতার নাম ছিল দ্পোন-মে-কুন-দ্গা'-র্গ্যাল-ম্ত্শান () এবং মাতার নাম ছিল দ্গে-ব্স্ন্যেন-কুন-ম্ছোগ-'বুম ()। এগারো বছর বয়সে তিনি গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের নিকট শিক্ষার্থীর শপথ এবং হেবজ্র সম্বন্ধে শিক্ষা গ্রহণ করেন। এছাড়া মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেনও তাঁকে হেবজ্র সম্বন্ধে শিক্ষাদান করেন। সপ্তম ঙ্গোর-ছেন দ্কোন-ম্ছোগ-'ফেল-বা ও গ্লো-বো-ম্খান-ছেন-ব্সোদ-নাম্স-ল্হুন-গ্রুব নামক তাঁর অন্যান্য শিক্ষকদের নিকট তিনি যমান্তক, বজ্রকীলয় ও মার্গফল সম্বন্ধে শিক্ষালাভ করেন। শিক্ষালাভের শেষে তিনি ছু-'দুস-নোর-বু-লিং () এবং ঙ্গোর-এ-বাম-ছোস-ল্দান বৌদ্ধবিহারে দর্মশিক্ষাদান করেন। ১৫১৬ অথবা ১৫২৪ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের নবম প্রধান হিসেবে নির্বাচিত হন। তাঁর উল্লেখযোগ্য শিষ্য ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেন, সাংস-র্গ্যাস-সেং-গে নামক একাদশ ঙ্গোর-ছেন, নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন প্রভৃতি।
দ্কোন-ম্ছোগ-ল্হুন-গ্রুব
দ্কোন-ম্ছোগ-ল্হুন-গ্রুব () (১৪৯৭-১৫৫৭) তিব্বতের ঙ্গোর-এ-বাম-ছোস-ল্দান বৌদ্ধবিহারের দশম প্রধান বা ঙ্গোর-ছেন ছিলেন।
দ্কোন-ম্ছোগ-ল্হুন-গ্রুব ১৪৯৭ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তাঁর পিতার নাম ছিল কুন-দ্গা'-দার () এবং মাতার নাম ছিল য়োংস-'দ্জিন-দ্কোন-ম্ছোগ-'ফেল-বা'ই-দ্পোন-মো-ল্হা-মো ()। জন্মের সময় তাঁর নাম রাখা হয় ল্হা-র্গোদ-দার ()। তেরো বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-'ফেল-বা নামক সপ্তম ঙ্গোর-ছেনের নিকট শিক্ষার্থীর শপথ গ্রহণ করেন। তাঁর উল্লেখযোগ্য শিক্ষক ছিলেন মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন ও ল্হা-ম্ছোগ-সেং-গে নামক নবম ঙ্গোর-ছেন, গ্লো-বো-ম্খান-ছেন-ব্সোদ-নাম্স-ল্হুন-গ্রুব, 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন প্রভৃতি। ১৫৩৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের দশম প্রধান হিসেবে নির্বাচিত হন এবং পঁচিশ বছর ঐ পদে থাকেন। তাঁর উল্লেখযোগ্য শিষ্য ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন, সাংস-র্গ্যাস-সেং-গে নামক একাদশ ঙ্গোর-ছেন, দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেন নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন প্রভৃতি।
সাংস-র্গ্যাস-সেং-গে
সাংস-র্গ্যাস-সেং-গে () (১৫০৪-১৫৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের একাদশ প্রধান বা ঙ্গোর-ছেন ছিলেন।
সাংস-র্গ্যাস-সেং-গে ১৫০৪ খ্রিষ্টাব্দে সা-স্ক্যা বৌদ্ধবিহারে জন্মগ্রহণ করেন। তাঁর পিতার নাম ছিল ত্শে-দ্বাং-দ্পাল-'ব্যোর () এবং মাতার নাম ছিল য়ুং-দ্রুং-স্রাস-'দ্জোম্স ()। জন্মের সময় তাঁর নাম রাখা হয় ল্হা-মো-ত্শে-রিং ()। তেরো বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে যাত্রা করে মুস-ছেন-সাংস-র্গ্যাস-রিন-ছেন নামক অষ্টম প্রধানের নিকট ভিক্ষুর শপথ গ্রহণ করেন। এই সময় তিনি ছোস-ব্রাগ-র্গ্যা-ম্ত্শো () এবং ব্লো-গ্রোস-রাব-য়াংস () নামক ভিক্ষুর নিকট দর্শন সম্বন্ধে শিক্ষা গ্রহণ করেন। তাঁর অন্যান্য উল্লেখযোগ্য শিক্ষক ছিলেন ল্হা-ম্ছোগ-সেং-গে নামক নবম ঙ্গোর-ছেন। ১৫৫৭ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের একাদশ প্রধান হিসেবে নির্বাচিত হন। তাঁর প্রধান শিষ্য ছিলেন নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন।
দ্কোন-ম্ছোগ-দ্পাল-ল্দান
দ্কোন-ম্ছোগ-দ্পাল-ল্দান () (১৫২৬-১৫৯০) তিব্বতের ঙ্গোর-এ-বাম-ছোস-ল্দান বৌদ্ধবিহারের দ্বাদশ প্রধান বা ঙ্গোর-ছেন ছিলেন।
দ্কোন-ম্ছোগ-দ্পাল-ল্দান ১৫০৪ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তাঁর পিতা ল্হা-মো-দার () ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেনের কনিষ্ঠ ভ্রাতা। জন্মের সময় তাঁর নাম রাখা হয় ত্শে-ব্র্তান-দোন-গ্রুব ()। তেরো বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে যাত্রা করে দ্কোন-ম্ছোগ-ল্হুন-গ্রুবের নিকট ভিক্ষুর শপথ গ্রহণ করেন। ষোল বছর বয়সে তিনি 'ব্রাস-য়ুল-স্ক্যেদ-ত্শাল () নামক বৌদ্ধবিহারে যাত্রা করে কুন-ম্খ্যেন-শেস-রাব-'ওদ-জের () নামক বিহারের প্রধানের নিকট আট বছর ধরে দর্শন সম্বন্ধে শিক্ষালাভ করেন। তাঁর অন্যান্য উল্লেখযোগ্য শিক্ষক ছিলেন সাংস-র্গ্যাস-সেং-গে নামক একাদশ ঙ্গোর-ছেন। ১৫৬৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের দ্বাদশ প্রধান হিসেবে নির্বাচিত হন। এই সময় তিনি তিব্বতের বিভিন্ন বৌদ্ধবিহারে শিক্ষাদান করেন।
লিলা ত্রিতিকোভ
লিলা ত্রিতিকোভ () রাশিয়ায় জন্মগ্রহণকারী প্রযুক্তিবিদ। বিশেষ করে এন্টারপ্রাইজ সফটওয়্যার তৈরিতে তিনি বিশেষ অবদান রেখেছেন। যুক্তরাষ্ট্রে পড়াশোনা ও বেড়ে উঠা লিলা ১৯৯৯ সালে ক্যালিফোর্নিয়ায় প্রকৌশলী হিসেবে কাজ শুরু করেন। শুরুতে একটি সফটওয়্যার প্রতিষ্ঠান প্রতিষ্ঠা করেন। পরবর্তীতে প্রধান তথ্য কর্মকর্তা হিসেবে এবং ভাইস প্রেসিডেন্ট অব ইঞ্জিনিয়ারিং হিসেবে মুক্ত সোর্স ও ক্লাউডভিত্তিক সফটওয়্যার নির্মাতা প্রতিষ্ঠান সুগার সিআরএমে কাজ করেন। ২০১৪ সালের মে মাসে তিনি উইকিমিডিয়া ফাউন্ডেশনের নির্বাহী পরিচালক হিসেবে নিয়োগ পান। তার আগে এ দায়েত্ব ছিলেন সু গার্ডনার। ১ জুন, ২০১৪ থেকে তিনি দায়িত্ব গ্রহণ শুরু করবেন।
লিলা ত্রিতিকোভের জন্ম ১৯৭৮ সালের ২৫ জানুয়ারি। তাঁর বাবা গণিতবিদ এবং মা সিনেমা নির্মাতা। তিনি মস্কো স্টেট ইউনিভার্সিটি এবং ইউনিভার্সিটি অব ক্যালিফোর্নিয়া, ব্রিকলে থেকে পড়াশোনা করেন। তাঁর মেজর বিষয় ছিলো কম্পিউটার বিজ্ঞান এবং আর্ট।
১৯৯৯ সালে সান মাইক্রোসিস্টেমে প্রকৌশলী হিসেবে যোগ দিয়ে ক্যারিয়ার শুরু করেন লিলি ত্রিতিকোভ। সেখানে তিনি সান-নেটস্কেপ অ্যালায়েন্সে জাভা সার্ভারে কাজ করেন। পরবর্তীতে খুব দ্রুত সময়ে প্রযুক্তি বিষয়ক মার্কেটিং কোম্পানি গ্রোক ডিজিটাল প্রতিষ্ঠা করেন। এর আগে তিনি মুক্ত সোর্স ও ক্লাউড ভিত্তিক সফটওয়্যার নির্মাতা প্রতিষ্ঠান সুগারসিআরএমে প্রধান তথ্য কর্মকর্তা ও ভাইস প্রেসিডেন্ট (প্রকৌশল) হিসেবে কাজ করেন। পাশাপাশি তিনি জামুরাই করপোরেশনের পরিচালনা পর্ষদের উপদেষ্ঠা হিসেবেও কাজ করেছেন।
২০১২ সালে বিজনেস সার্ভিসে সেরা নারী নির্বাহী হয়ে স্টিভ অ্যাওয়ার্ড পান। পুরস্কার হিসেবে তিনি ব্রোঞ্জ পদক পান।
ইন্টেলিজেন্ট ডেটা ম্যাপিং এবং ডায়নামিক ল্যাংগুয়েজ অ্যাপ্লিকেশনে লিলা ত্রিতিকোভের অনেকগুলো প্যাটেন্ট রয়েছে।
অস্টিনের বাদামি ধনেশ
অস্টিনের বাদামি ধনেশ ("Anorrhinus austeni") হল একপ্রকারের ধনেশ প্রজাতির পাখি। এদেরকে প্রধানত উত্তর-পূর্ব ভারতের বিভিন্ন জঙ্গলে দেখতে পাওয়া যায়। এছাড়াও দক্ষিণ তিব্বত এবং দক্ষিণ ভিয়েতনাম এবং উত্তর থাইল্যান্ড প্রভৃতি দেশে দেখতে পাওয়া যায়। এদেরকে মাঝে মাঝে টিকেলের বাদামি ধনেশদের উপজাতি বলে ধরা হয়ে থাকে।
এরা একটি মাঝারি আকারের ধনেশ এবং এদের লেজের আগাতে বাদামি ও সাদা ছোপ থাকে। পুরুষদের সাদা গাল হয় এবং এদের ঠোঁট হয় ফ্যাকাশে ক্রীম রঙের, নিচের অংশ বাদামি রঙের হয়। মহিলাদের মাথা এবং গলার রঙ কালো হয়।
এরা প্রধানত বনে জঙ্গলে থাকতেই পছন্দ করে। তবে কোনো কোনো জায়গায় এরা নিম্নভূমিতে থাকতেও ভালোবাসে।
এরা প্রধানত ফল ও ছোটো ছোটো প্রাণীদের খেয়ে বেঁচে থাকে। এদের খাদ্যের মধ্যে পরে কেঁচো, বাদুড়, সরীসৃপ জাতীয় প্রাণী ইত্যাদি এবং ছোটো ছোটো পাখিও।
চানাক্কালে ১৯১৫
ক্যানাক্কালে ১৯১৫ () ২০১২ সালে মুক্তিপ্রাপ্ত একটি ঐতিহাসিক তুর্কি এ্যাকশন থ্রিলার এপিক চলচ্চিত্র যেটির চিত্রনাট্য লিখেছেন তুরগুত ওজাকমান এবং পরিচালনা করেছেন ইয়াসিম সেজগিন| ১৯১৫ সালে প্রথম বিশ্বযুদ্ধের প্রাক্কালে সংঘটিত গ্যালিপলির যুদ্ধের সত্য ঘটনা অবলম্বনে নির্মিত এই চলচ্চিত্রে তৎকালীন রাজনৈতিক ও যুদ্ধ পরিস্থিতি পর্যায়ক্রমিক ভাবে তুলে ধরা হয়েছে| ছবিটিতে অভিনয় করেছেন তুর্কী অভিনেতা বারান আকবুলুত, আলি আহসান দুরু প্রমুখ|
নাম-ম্খা'-দ্পাল-ব্জাং (ঙ্গোরছেন)
নাম-ম্খা'-দ্পাল-ব্জাং () (১৫৩২-১৬০২) তিব্বতের ঙ্গোর-এ-বাম-ছোস-ল্দান বৌদ্ধবিহারের ত্রয়োদশ প্রধান বা ঙ্গোর-ছেন ছিলেন।
নাম-ম্খা'-দ্পাল-ব্জাংয়ের পিতা 'ত্শো-ম্দ্জাদ-কুন-দ্গা'-দোন-'গ্রুব () ছিলেন একজন বিখ্যাত চিকিৎসক। তাঁর মাতার নাম ছিল ল্হা-মো-বু-'দ্রেন ()। জন্মের সময় তাঁর নাম রাখা হল ছোস-স্ক্যোং-দ্পাল-'ব্যোর ()। তেরো বছর বয়সে তিনি নাম-ম্খা'-সাংস-র্গ্যাস () নামক মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেনের শিষ্যের নিকট দীক্ষালাভ করেন। ষোল বছর বয়সে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-ল্হুন-গ্রুব নামক দশম ঙ্গোর-ছেন ও সাংস-র্গ্যাস-সেং-গে নামক একাদশ ঙ্গোর-ছেনের নিকট শিক্ষার্থীর শপথ এবং সাতাশ বছর বয়সে সাংস-র্গ্যাস-সেং-গের নিকট ভিক্ষুর শপথ গ্রহণ করেন। তাঁর উল্লেখযোগ্য শিক্ষক ছিলেন সাংস-র্গ্যাস-সেং-গে, ঙ্গাগ-দ্বাং-কুন-রিগ (), গ্ন্যান-ছেন-গ্রাগ্স-পা-ব্লো-গ্রোস (), ছোস-র্জে-ব্লো-গ্রোস-গ্রাগ্স-পা (), রিন-ছেন-ব্ক্রা-শিস-র্গ্যাল-ম্ত্শান (), ম্ঙ্গা'-রিস-ব্লো-গ্রোস-ব্জাং-পো () প্রভৃতি। ১৫৭৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ত্রয়োদশ প্রধান হিসেবে নির্বাচিত হন এবং পাঁচ বছর ওই পদে থাকেন। ১৫৯০ খ্রিষ্টাব্দে তিনি পুনরায় ঐ পদে নির্বাচিত হন। তাঁর অন্যতম উল্লেখযোগ্য শিষ্য ছিলেন কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেন এবং গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন।
ব্যাম্স-পা-কুন-দ্গা'-ব্ক্রা-শিস
ব্যাম্স-পা-কুন-দ্গা'-ব্ক্রা-শিস () (১৫৫৮-১৬০৩) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান বা ঙ্গোর-ছেন ছিলেন।
ব্যাম্স-পা-কুন-দ্গা'-ব্ক্রা-শিস ১৫৫৮ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তাঁর পিতার নাম ছিল কুন-দ্গা'-য়ে-শেস ()। জন্মের সময় তাঁর নাম রাখা হয় কুন-দ্গা'-দ্পাল-'ব্যোর ()। ১৫৬৮ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারে সাংস-র্গ্যাস-সেং-গে নামক একাদশ ঙ্গোর-ছেন ও নাম-ম্খা'-দ্পাল-ব্জাংয়ের নামক ত্রয়োদশ ঙ্গোর-ছেনের নিকট দীক্ষা ও সাংস-র্গ্যাস-সেং-গের নিকট মার্গফল সম্বন্ধে শিক্ষালাভ করেন। কুড়ি বছর বয়স পর্যন্ত তিনি দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেনের নিকট মার্গফল সম্বন্ধে শিক্ষালাভ করেন। বাইশ বছর বয়সে 'জাম-দ্ব্যাংস-দ্কোন-ম্ছোগ-র্গ্যা-ম্ত্শো () নামক ভিক্ষুর নিকট তিনি ভিক্ষুর শপথ গ্রহণ করেন। তাঁর অন্যান্য উল্লেখযোগ্য শিক্ষক ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন। ১৫৯৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান হিসেবে নির্বাচিত হন। তাঁর উল্লেখযোগ্য শিষ্য ছিলেন দ্পাল-ল্দান-দোন-গ্রুব () নামক ষোড়শ ঙ্গোর-ছেন, নাম-ম্খা'-সাংস-র্গ্যাস () নামক সপ্তদশ ঙ্গোর-ছেন, শেস-রাব-'ব্যুং-গ্নাস () নামক অষ্টাদশ ঙ্গোর-ছেন প্রভৃতি।
বিল অ্যাথে
চার্লস উইলিয়াম জেফ্রি অ্যাথে (জন্ম: ২৭ সেপ্টেম্বর, ১৯৫৭) ইয়র্কশায়ারের মিডলসব্রো এলাকায় জন্মগ্রহণকারী সাবেক ইংরেজ ক্রিকেটার। তিনি ইংল্যান্ড ক্রিকেট দলের হয়ে ১৯৮০ থেকে ১৯৮৮ সময়কালে টেস্ট ও একদিনের আন্তর্জাতিকে অংশ নিয়েছিলেন। এছাড়াও, প্রথম-শ্রেণীর ক্রিকেটার হিসেবে গ্লুচেস্টারশায়ার, ইযর্কশায়ার ও সাসেক্সের পক্ষালম্বন করে কাউন্টি ক্রিকেটে প্রতিনিধিত্ব করেন। নিজ বাহুতেই সর্বদাই ইউনিয়ন জ্যাক ট্যাট্টু ব্যবহার করতেন।
১৯৭৬ সালে নিজ কাউন্টি ইয়র্কশায়ার দলের মাধ্যমে ক্রিকেটে অভিষেক ঘটে তাঁর। এরপর তিনি ১৯৮৪ সালে দল পরিবর্তন করে গ্লুচেস্টারশায়ারে চলে যান। ১৯৮৯ সালে তিনি ঐ দলের অধিনায়কের দায়িত্ব পালন করেন। সেখানে তিনি চারটি সেঞ্চুরিও করেছেন। ১৯৯৩ সালে তিনি সাসেক্সে স্থানান্তরিত হন ও প্রথম-শ্রেণীর ক্রিকেটে নিজ রান সংখ্যাকে ২৫,০০০-এ নিয়ে যান। এ অর্জনের পথে সমারসেটের বিপক্ষে ১৯৯৭ সালে অপরাজিত সেঞ্চুরি করেছিলেন।
তিনি সর্বমোট ২৩ টেস্টে অংশ নিয়েছেন কিন্তু ৪১ ইনিংসে তিনি মাত্র পাঁচবার পঞ্চাশোর্ধ্ব রান করতে সক্ষমতা প্রদর্শন করেছেন। ১৯৯০ সালে দক্ষিণ আফ্রিকায় বিদ্রোহী দলের সফরে অন্যতম সদস্য ছিলেন তিনি। ফলে দক্ষিণ আফ্রিকায় খেলার অপরাধে তিনি দল থেকে বহিষ্কৃত হন। পরবর্তীতে দুই বছর পর দক্ষিণ আফ্রিকা দল বিশ্ব ক্রিকেটে যোগ দিলে তাঁর উপর থেকে নিষেধাজ্ঞা প্রত্যাহার করা হয়।
একদিনের আন্তর্জাতিকে তেমন সফলতা দেখাতে না পারলেও দু’টি শতক করেছেন অ্যাথে। ১৯৮৭ সালের ক্রিকেট বিশ্বকাপের ফাইনালে বিল অ্যাথে ১০৩ বলে ২ চারের সাহায্যে ৫৮ রান সংগ্রহ করে দলের সর্বোচ্চ রান সংগ্রহকারী ছিলেন। কিন্ত কলকাতায় অনুষ্ঠিত ঐ খেলায় অস্ট্রেলিয়ার বিপক্ষে তাঁর দল ৭ রানের ব্যবধানে পরাজিত হয়েছিল।
শেখ মুত্তালিব
শেখ মুত্তালিব (১৫৯৬ - ১৬৬০) সপ্তদশ শতকের বাঙালি কবি। দশ বছর বয়সে পিতৃহীন হলে মৌ. রহমতুল্লাহ কর্তৃক প্রতিপালিত এবং তার কাছে শিক্ষা লাভ। শিক্ষাগুরু রহমতুল্লাহর আদেশে "কিফায়তুল মুসল্লিন" নামক গ্রন্থ রচনা। এ গ্রন্থটি দেশে সমাদৃত হয়েছিল। বাংলা ও আরবি উভয় হরফে গ্রন্থটির পাণ্ডুলিপি পাওয়া গেছে। অপর গ্রন্থের নাম "কায়দানী কিতাব"। আনুমানিক ১৬৬০ সালে মৃত্যুবরণ করেন।
কুন-দ্গা'-ব্সোদ-নাম্স-ল্হুন-গ্রুব
কুন-দ্গা'-ব্সোদ-নাম্স-ল্হুন-গ্রুব () (১৫৭১-১৬৪২) তিব্বতের ঙ্গোর-এ-বাম-ছোস-ল্দান বৌদ্ধবিহারের পঞ্চদশ প্রধান বা ঙ্গোর-ছেন ছিলেন।
কুন-দ্গা'-ব্সোদ-নাম্স-ল্হুন-গ্রুবের পিতার নাম ছিল কুন-দ্গা'-ব্দে-লেগ্স-ব্ক্রা-শিস-গ্রাগ্স-পা-র্গ্যাল-ম্ত্শান () এবং মাতার নাম ছিল দ্পাল-বু-খ্রিদ ()। জন্মের পর তাঁর নাম রাখা হয় র্দো-র্জে-র্গ্যা-সোগ ()। নয় বছর বয়সে দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেন ও নাম-ম্খা'-দ্পাল-ব্জাং নামক ত্রয়োদশ ঙ্গোর-ছেনের নিকট তিনি ভিক্ষুর শপথ গ্রহণ করেন। তিনি ১৫৯৪ খ্রিষ্টাব্দে নলেন্দ্র বৌদ্ধবিহার ও ১৬০৩ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের প্রধান নির্বাচিত হন। তাঁর অন্যতম উল্লেখযোগ্য শিষ্য ছিলেন ব্যাম্স-পা-রাব-ব্র্তান () নামক র্তা-নাগ-থুব-ব্স্তান-র্নাম-র্গ্যাল () বৌদ্ধবিহারের প্রধান, ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, দ্পাল-ল্দান-দোন-গ্রুব নামক ষোড়শ ঙ্গোর-ছেন প্রভৃতি।
দ্পাল-ল্দান-দোন-গ্রুব
দ্পাল-ল্দান-দোন-গ্রুব () (১৫৬৩-১৬৩৬) তিব্বতের ঙ্গোর-এ-বাম-ছোস-ল্দান বৌদ্ধবিহারের ষোড়শ প্রধান বা ঙ্গোর-ছেন ছিলেন।
দ্পাল-ল্দান-দোন-গ্রুব ১৫৬৩ খ্রিষ্টাব্দে তিব্বতের ছু-'দুস-খা-র্ঙ্গা () নামক স্থানে জন্মগ্রহণ করেন। তাঁর পিতার নাম ছিল ব্সোদ-নাম্স-শেস-রাব () এবং মাতার নাম ছিল দ্পাল-ল্দান-বু-'দ্রেন ()। জন্মের পর তাঁর নাম রাখা হয় ব্সাম-'দ্রুব-দার-পো ()। বারো বছর বয়সে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেনের নিকট তিনি শিক্ষার্থীর শপথ এবং উনত্রিশ বছর বয়সে নাম-ম্খা'-দ্পাল-ব্জাং নামক ত্রয়োদশ ঙ্গোর-ছেনের নিকট ভিক্ষুর শপথ গ্রহণ করেন। তাঁর উল্লেখযোগ্য শিক্ষক ছিলেন ব্যাম্স-পা-কুন-দ্গা'-ব্ক্রা-শিস নামক চতুর্দশ ঙ্গোর-ছেন, কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেন, দ্বাং-ফ্যুগ-রাব-ব্র্তান () নামক ঝ্বা-লু বৌদ্ধবিহারের অষ্টাদশ প্রধান প্রভৃতি। ১৬১৮ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ষোড়শ প্রধান হিসেবে নির্বাচিত হন এবং এই পদে তিনি পাঁচ বছর থাকেন। তাঁর উল্লেখযোগ্য শিষ্য ছিলেন শেস-রাব-'ব্যুং-গ্নাস () নামক অষ্টাদশ ঙ্গোর-ছেন, 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন, রিন-ছেন-ব্সোদ-নাম্স-ম্ছোগ-'গ্রুব () নামক ঝ্বা-লু বৌদ্ধবিহারের বাইশতম প্রধান প্রভৃতি।
শেস-রাব-'ব্যুং-গ্নাস
শেস-রাব-'ব্যুং-গ্নাস () (১৫৯৬-১৬৫৩) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান বা ঙ্গোর-ছেন ছিলেন।
শেস-রাব-'ব্যুং-গ্নাস ১৫৯৬ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তাঁর পিতার নাম ছিল কুন-দ্গা'-দ্পাল () এবং মাতার নাম ছিল পে-মা-ত্শে-রিং ()। নয় বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে কুন-দ্গা'-ব্সোদ-নাম্স-ল্হুন-গ্রুব নামক চতুর্দশ ঙ্গোর-ছেনের নিকট দীক্ষালাভ করেন। তিনি বারো বছর বয়সে ব্দাগ-ছেন-কুন-দ্গা'-ব্ক্রা-শিস () ও দ্কোন-ম্ছোগ-র্গ্যাল-ম্ত্শান () নামক দুই ভিক্ষুর নিকট শিক্ষার্থীর শপথ ও একুশ বছর বয়সে কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেনের নিকট ভিক্ষুর শপথ গ্রহণ করেন। তাঁর উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, ম্খাস-গ্রুব-দ্পাল-ল্দান-দোন-গ্রুব (), ব্লো-পা-স্প্যান-ল্ঙ্গার-কুন-দ্গা'-দোন-গ্রুব () প্রভৃতি। ১৬২৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান হিসেবে নির্বাচিত হন এবং এই পদে তিনি ১৬৫৩ খ্রিষ্টাব্দ পর্যন্ত থাকেন। ১৬৩২ খ্রিষ্টাব্দে তিনি ঝ্বা-লু বৌদ্ধবিহারের প্রধান নির্বাচিত হন। তাঁর উল্লেখযোগ্য শিষ্য ছিলেন নাম-ম্খা'-রিন-ছেন () নামক উনিশতম ঙ্গোর-ছেন, ল্হুন-গ্রুব-দ্পাল-ল্দান () নামক চব্বিশতম ঙ্গোর-ছেন প্রভৃতি।
নাম-ম্খা'-রিন-ছেন
নাম-ম্খা'-রিন-ছেন () (১৬১২-১৬৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ঊনবিংশ প্রধান বা ঙ্গোর-ছেন ছিলেন।
নাম-ম্খা'-রিন-ছেন ঙ্গোর-এ-বাম-ছোস-ল্দান বৌদ্ধবিহারের সপ্তদশ প্রধান নাম-ম্খা'-সাংস-র্গ্যাসের () ভ্রাতুষ্পুত্র ছিলেন। তাঁর উল্লেখযোগ্য শিক্ষক ছিলেন নাম-ম্খা'-সাংস-র্গ্যাস এবং শেস-রাব-'ব্যুং-গ্নাস নামক অষ্টাদশ ঙ্গোর-ছেন। ১৬৫৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ঊনবিংশ প্রধান হিসেবে নির্বাচিত হন এবং চার বছর এই পদে থাকেন।
ঙ্গাগ-দ্বাং-ব্সোদ-নাম্স-র্গ্যাল-ম্ত্শান
ঙ্গাগ-দ্বাং-ব্সোদ-নাম্স-র্গ্যাল-ম্ত্শান () (১৫৯৮-১৬৭৪) তিব্বতের ঙ্গোর-এ-বাম-ছোস-ল্দান বৌদ্ধবিহারের কুড়িতম প্রধান বা ঙ্গোর-ছেন ছিলেন।
ঙ্গাগ-দ্বাং-ব্সোদ-নাম্স-র্গ্যাল-ম্ত্শান ১৫৯৮ খ্রিষ্টাব্দে তিব্বতের র্গ্যাল-র্ত্সে () নামক স্থানের নিকটে জন্মগ্রহণ করেন। তাঁর পিতার নাম ছিল ব্দাগ-পো-ম্থু-থোব () এবং মাতার নাম ছিল য়িদ-'দ্জিন-দ্বাং-মো ()। আঠারো বছর বয়সে তিনি 'জাম-দ্ব্যাংস-ব্সোদ-নাম্স-দ্বাং-পো () নামক ভিক্ষুর নিকট শিক্ষার্থীর শপথ গ্রহণ করেন। পরবর্তীকালে কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেন, নাম-ম্খা'-সাংস-র্গ্যাস নামক সপ্তদশ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন তাঁকে ভিক্ষুর শপথ দান করেন। সা-স্ক্যা বৌদ্ধবিহারে তিনি রাব-'ব্যাম্স-পা-র্দো-র্জে-'ওদ-জের () নামক ভিক্ষুর নিকট মার্গফল সম্বন্ধে শিক্ষাগ্রহণ করেন। ১৬৬৭ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের কুড়িতম প্রধান হিসেবে নির্বাচিত হন এবং এই পদে ইনি এক বছর থাকেন। তাঁর উল্লেখযোগ্য শিষ্য ছিলেন নাম-ম্খা'-রিন-ছেন নামক উনিশতম ঙ্গোর-ছেন, ব্সোদ-নাম্স-র্গ্যা-ম্ত্শো নামক একুশতম ঙ্গোর-ছেন, ল্হুন-গ্রুব-দ্পাল-ল্দান () নামক চব্বিশতম ঙ্গোর-ছেন প্রভৃতি।
বন্য-ঝুটিওয়ালা ধনেশ
বন্য-ঝুটিওয়ালা ধনেশ ("Anorrhinus galeritus") হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত।
এদেরকে প্রধানত পাওয়া যায় ব্রুনাই, ইন্দোনেশিয়া, মালয়েশিয়া, মায়ানমার, এবং থাইল্যান্ড প্রভৃতি দেশে।
এদের প্রধান বসবাসের জায়গা হল ক্রান্তীয় এবং উপক্রান্তীয় নিম্নভূমি।
মিন্ডোরোর ধনেশ
মিন্ডোরোর ধনেশ ("Penelopides mindorensis") হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এরা প্রধানত ফিলিপাইনের মিন্ডোরো দ্বীপে বসবাস করে। এদের পছন্দের জায়গা হল বনাঞ্চল। এদেরকে ভিসায়ন ধনেশদের উপজাতি বলে ধরা হয়ে থাকে। এদের উভয় পুরুষ এবং মহিলা দুজনেরই গায়ের রঙ হয় কালো এবং ক্রীম-সাদা। এরা প্রধানত বিপন্ন প্রজাতির মধ্যে পরে।
সিঁদুরে মৌটুসি
সিঁদুরে মৌটুসি (বৈজ্ঞানিক নাম: "Aethopyga siparaja") বা সিঁদুরে-লাল মৌটুসি Nectariniidae (নেক্টার্নিডি) গোত্র বা পরিবারের অন্তর্গত "Aethopyga" (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।
সিঁদুরে মৌটুসির বৈজ্ঞানিক নামের অর্থ "লালকোমর সিঁদুরে মৌটুসি" (গ্রিক: "aithos" = আগুনরঙা, "puge" = কোমর; মালয়ী "siparaja" = সিঁদুরে মৌটুসি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৪৯ লক্ষ ২০ হাজার বর্গ কিলোমিটার এলাকা জুড়ে এদের আবাস।
বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
লুজনের ধনেশ
লুজন ধনেশ ("Penelopides manillae"), যাদেরকে মাঝে মাঝে Luzon Tarictic Hornbill, এই নামেও দাকা হয় হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এদেরকে লুজন দ্বীপপুঞ্জের ঘন জঙ্গলে দেখতে পাওয়া যায় এবং ফিলিপাইনের আশেপাশের দ্বীপপুঞ্জগুলোতেও দেখতে পাওয়া যায়। এদেরকে ভিসায়ন ধনেশদের উপজাতি বলে ধরা হয়।
লুজন ধনেশদের দুটো উপজাতি আছে: এরা মূলত পোলিল্লো দ্বীপপুঞ্জ এবং পাটনানোঙ্গান এই দুটো দ্বীপপুঞ্জতে বিপুল ভাবে বিস্তৃত। এদেরকে প্রধানত মাংসের লোভে শিকার করা হয় কিন্তু এখন এদের শিকার অনেকটাই কমে গেছে কারণ সরকার এদের ওপরে শিকার করার আইন কানুন বার করেছে।
দৈনিক সমকাল
দৈনিক সমকাল বাংলাদেশের ঢাকা থেকে প্রকাশিত একটি বাংলা দৈনিক পত্রিকা। এটি ২০০৫ সালের ৩১ মে থেকে প্রকাশিত হয়ে আসছে। বিশিষ্ট সাংবাদিক গোলাম সারওয়ার এই পত্রিকার প্রতিষ্ঠাতা সম্পাদক। ২০১৮ সালের ১৩ আগস্ট বরেণ্য এই সাংবাদিকের মৃত‌্যুর পর সমকালের নির্বাহী সম্পাদক মুস্তাফিজ শফি ভারপ্রাপ্ত সম্পাদকের দায়িত্ব পান। পত্রিকাটির প্রকাশক এ.কে. আজাদ।
মূল পত্রিকার পাশাপাশি দৈনিক সমকালের সাপ্তাহিক আয়োজনের মধ্যে রয়েছে- সাহিত্য বিষয়ক ম্যাগাজিন কালের খেয়া, চারমাত্রা, আলোর পথযাত্রী, প্যাঁচাল, ঘাসফড়িং, শৈলী, নন্দন, চাকরি নিয়ে, পাঠশালা ইত্যাদি।
২০০৫ সালের ১৭ নভেম্বর পত্রিকাটির ফরিদপুরের নিজস্ব প্রতিবেদক ও ফরিদপুর ব্যুরো কার্যালয়ের প্রধান সাংবাদিক গৌতম দাসকে হত্যা করা হয়। ২০১৭ সালের ২ ফেব্রুয়ারি শাহাজাদপুরে সংবাদ সংগ্রহে দায়িত্বরত সমকালের সিরাজগঞ্জ প্রতিনিধি আবদুল হাকিম শিমুল গুলিবিদ্ধ হন। ৩ ফেব্রুয়ারি বগুড়া হাসপাতাল থেকে ঢাকা আনার পথে তিনি মৃত্যুবরণ করেন।
ইউনিয়ন জ্যাক
ইউনিয়ন জ্যাক একটি পরিভাষা ও যুক্তরাজ্যের পতাকা যাতে বিভিন্ন আড়াআড়ি দাগ রয়েছে। এটি যুক্তরাজ্যের জাতীয় পতাকা হিসেবে ইউনিয়ন ফ্ল্যাগ নামে পরিচিত। এছাড়াও, কমনওয়েলথভূক্ত রাজ্যে প্রাতিষ্ঠানিক কিংবা অর্ধ-প্রাতিষ্ঠানিক মর্যাদায় এ পতাকার ব্যবহার হয়। কানাডায় আইন প্রণয়ন করে এ পতাকাকে রয়্যাল ইউনিয়ন ফ্ল্যাগ হিসেবে চিত্রিত করা হয়েছে।
১৬০৬ সালে গ্রেট ব্রিটেনের প্রথমদিককার পতাকা প্রবর্তিত হয়। ১২ এপ্রিল, ১৬০৬ তারিখে ইংল্যান্ড ও স্কটল্যান্ডে রাজকীয় সমনজারির মাধ্যমে নতুন পতাকা প্রদর্শন করে। ইংল্যান্ডের সাদা পটভূমিতে লাল দাগের ক্রস অব সেন্ট জর্জের সাথে স্কটল্যান্ডের নীল পটভূমিতে সাদা এক্স-আকৃতির আড়াআড়ি দাগের ক্রস অব সেন্ট অ্যান্ড্রু একীভূত হয়ে প্রথমবারের মতো ইউনিয়ন জ্যাক তৈরি করা হয়েছিল। মূলতঃ নৌ-চলাচলের উদ্দেশ্যে এ পতাকার প্রচলন করা হয়। আধুনিককালের ইউনিয়ন জ্যাকের নকশা ১৮০১ সালে তৈরি করা হয়। এতে আয়ারল্যান্ডের সাদা পটভূমির উপর লাল দাগের ক্রস অব সেন্ট প্যাট্রিক সংযুক্ত রয়েছে। এ পতাকায় তিনটি জাতীয় পতাকার বিষয়াবলীকে সংযুক্ত করা হয়েছে। অস্ট্রেলিয়া, ফিজি দ্বীপপুঞ্জ, নিউজিল্যান্ড এবং টুভালু সরকার তাদের পতাকা হিসেবে ইউনিয়ন জ্যাক ব্যবহার করে। অস্ট্রেলিয়া, নিউজিল্যান্ডের পাশাপাশি পাপুয়া নিউগিনি ও সামোয়া দেশগুলো এ পতাকায় তাদের দেশের দক্ষিণের ভৌগোলিক অঞ্চলকে চিহ্নিত করার জন্য দক্ষিণমুখী আড়াআড়ি দাগ দেয়।
২০১৩ সালে ফ্ল্যাগ ইনস্টিটিউট কর্তৃক ইউনিয়ন জ্যাকের অতীত ইতিহাস অণুসন্ধান করে জানায় যে, এর সঠিক ব্যবহার কেবলমাত্র নৌ-চলাচলে ব্যবহার করা হয়।
অ্যাবেলা অ্যান্ডারসন
অ্যাবেলা অ্যান্ডারসন (জন্ম ১৬, ১৯৮৮) হলেন একজন কিউবান মার্কিন প্রোমোশনাল মডেল এবং প্রাক্তন পর্নোগ্রাফি অভিনেত্রী।
অ্যাবেলা অ্যান্ডারসন তাঁর ক্যারিয়ার শুরু করেছিলেন ব্যাঙ্গ ব্রোস নামে একটি কোম্পানি থেকে এবং তাঁর প্রথম সিরিজ ছিল "লিভিং উইথ অ্যানা"। ২০১১ সালে তিনি কমপ্লেক্স ম্যাগাজিনে বিশ্বের প্রথম ১০০ জন পর্নোগ্রাফি অভিনেত্রীদের মধ্যে স্থান পেয়েছিলেন। যৌনশিল্প ছাড়াও তাঁর পেশা ছিল প্রোমোশনাল মডেল এবং তিনি নিউ ইয়র্ক সিটির পেশাদার মডেল ছিলেন এবং ল্যানজারি এই প্রোডাক্টের বিনোদন করতেন।
আগষ্ট ২০১৩ সালে তিনি ডোনাল্ড গ্লোভারের স্বল্পদৈর্ঘ্য চলচ্চিত্রে অভিনয় করেছেন যার নাম হল "ক্ল্যাপিং ফর দ্য রং রিসন" ওই বছরের নভেম্বরেই তিনি প্রথম গানের ভিডিও তে অভিনয় করেন যে গানের নাম হল "3005"
অ্যালেট্টা ওসান
অ্যালেট্টা ওসান (ইংরেজি: Aletta Ocean) (জন্ম: ১৪ ডিসেম্বর, ১৯৮৭) একজন হাঙ্গেরিয়ান পর্নোগ্রাফিক অভিনেত্রী। তিনি "পেন্টহাউস" এবং হাঙ্গেরিয়ান "প্লেবয়" ম্যাগাজিনে আবির্ভূত হয়েছেন এবং ২০১০ এভিএন পুরস্কার ফিমেল ফরেন পারফরমার অফ দ্য ইয়ার এবং বেস্ট সেক্স সিন ইন এ ফরেন-শট প্রোডাকশন ("ডলজ হাউস - হারমোনি ফিল্মস") জেতেন। অ্যালেট্টা ওসান ২০০ এরও বেশি পর্নোগ্রাফিক ছবিতে অভিনয় করেছেন।